Bogen beskriver et stykke dramatisk krigshistorie, som udspillede sig i danske farvande for 80 år siden. Det er historien om den engelske ubåd HMS Seal, der er i starten af maj 1940 var på vej ind i Kattegat for at lægge miner mellem Skagen og Norge. Da HMS Seal har lagt minerne ud sejler den hjemad. Men midt ude i Kattegat har tyskerne lagt et minefelt for netop at ramme engelske ubåde. - HMS Seal bliver ramt og synker så ned på havbunden, fortæller Jens Andersen. Efter meget besvær får besætningen ubåden op til overfladen igen. Her bliver den opdaget af tyskerne som erobrer den. Den bliver slæbt ind til Frederikshavn, hvor tyskerne undersøger den nøje. Herefter bliver den sat i stand i Tyskland og brugt i den tyske flåde. Det er ikke nogen succes. - Der er mange tekniske problemer, blandt andet at tankene lækker - og ja, det er jo nok fordi tyskerne selv skød huller i dem, da de erobrede den, siger Jens Andersen. Selvom det var dramatiske hændelser, som fandt sted i farvandene lige udenfor de danske kyster, er der i dag kun få danskere, som kender til historien, samt den har kun i begrænset omfang været omtalt i dansk litteratur. Til gengæld er erobringen af ubåden blevet beskrevet i et utal af illustrerede artikler i tyske magasiner samt blade. Jens Andersen har i de sidste år arbejdet med historien om ubådskrigen i Kattegat og Skagerrak i 1940, herunder bl.a. HMS Seal’s skæbne. I den forbindelse har han besøgt både britiske, tyske og svenske arkiver og fundet mange ”nye”kilder til historien, som aldrig tidligere har været brugt, så hele forløbet kan beskrives langt mere sikkert og detaljeret end tidligere. De mange timers arbejde er slut. Bogen om HMS Seals skæbne er færdig. Og tilbage sidder Jens Andersen med en lidt underlig fornemmelse: - Det er rigtigt at være færdig, men på en eller anden måde er det jo også et anti-klimaks, fordi jeg har lagt rigtig mange timer i bogen, og nu er der ikke mere i det, lyder det fra Jens Andersen.

Opsummering:
Jens Andersen har sin daglige gang på Bunkermuseum Hanstholm. Her er han omgivet af de store tyske bunkere som blev bygget under krigen. Men samtidig dykker han også ned i engelske og tyske arkiver i jagten på historier fra Anden Verdenskrig. En af dem har han nu fortalt i en ny bog.